4.11.2022 г.
BG
Официален вестник на Европейския съюз
C 421/39
ПРИЛОЖЕНИЕ 2
Пример за кумулативно финансиране за други пряко управлявани инструменти (програма „Цифрова Европа“) Финансиране за полезни взаимодействия, свързани с европейските цифрови иновационни центрове в рамките на програма „Цифрова Европа“ Европейските цифрови иновационни центрове са съвместна инвестиция на ЕС, държавите членки и асоциираните държави по програма „Цифрова Европа“.
Това е отразено в двуетапния процес на подбор, описан в програма „Цифрова Европа“ (Регламент (ЕС) 2021/694 на Европейския парламент и на Съвета).
Като първа стъпка, държавите членки извършват подбор и съставят списък на предварително одобрените кандидатстващи субекти.
От този списък, на един втори етап, Комисията избира онези субекти, които ще формират мрежата от европейски цифрови иновационни центрове.
Подборът се основава на критерии за релевантност, изпълнение и въздействие, но същевременно отчита целите, свързани с географското, секторното и технологичното покритие, както и наличния бюджет по държави.
По програма „Цифрова Европа“ се съфинансират избрани кандидатури за отпускане на безвъзмездни средства до максимум 50 %, а държавите членки могат да съфинансират останалата част чрез ЕФРР.
(Те могат да използват и друго национално публично или частно финансиране).
В този практически пример са обяснени основните стъпки, необходими за финансирането на полезни взаимодействия на европейски цифрови иновационни центрове чрез програма „Цифрова Европа“ и ЕФРР.
Според оценките на Комисията това ще се използва за около 70 „свързани действия“ за изпълнение на европейските цифрови иновационни центрове.
Известно е кой управляващ орган ще носи отговорността от гледна точка на споделеното управление, тъй като всеки европейски цифров иновационен център ще има регионална основа.
Стъпка 1 — Подготовка.
Отговорният разпоредител с бюджетни кредити ще координира и ще си сътрудничи с управляващия орган, отговорен за действието в рамките на фонда със споделено управление, по-специално за да осигури координирането на ставките на финансиране, така че комбинираното финансиране да не надхвърля 100 % от очакваните допустими разходи. — ГД „Съобщителни мрежи, съдържание и технологии“ организира среща с държавите членки, участващи в тези свързани действия, и техните управляващи органи, за да обясни напълно процеса.
Стъпка 2 — Свързване на двете действия.
Действието с пряко управление ще бъде определено като „действие за полезно взаимодействие“ по време на подготовката за отпускане на безвъзмездни средства (GAP) или след подписването на споразумението за отпускане на безвъзмездни средства чрез изменение на споразумението за отпускане на безвъзмездни средства.
Действието със споделено управление ще бъде свързано с действието с пряко управление (напр. чрез ДЧ—УО— номер на покана—номер на проект). — Това е предвидено в процеса на подготовката за отпускане на безвъзмездни средства и е обявено и в документа във връзка с поканата за представяне на предложения.
Стъпка 3 — Подписване на споразумение за отпускане на безвъзмездни средства и предварително финансиране.
Бенефициерът ще подпише две отделни споразумения за отпускане на безвъзмездни средства (1): за безвъзмездни средства при пряко управление и за безвъзмездни средства при споделено управление.
Предоставящите помощта органи ще гарантират, че комбинираните ставки на финансиране не надвишават 100 % от допустимите разходи.
Периодът на допустимост, продължителността на проекта, периодите на отчитане и крайните срокове за одобрение на двете споразумения за отпускане на безвъзмездни средства също следва да бъдат координирани от предоставящите помощта органи във възможно най-голяма степен. — Плащанията за предварителното финансиране по споразумението за отпускане на безвъзмездни средства при пряко управление ще се извършват по обичайния начин.
Авансовите плащания ще се извършват в рамките на безвъзмездните средства при споделено управление, когато това е предвидено в приложимите национални правила.
(1) Наречен „документ, в който се посочват условията за оказване на подкрепа“ при споделено управление, т.е. член 73, параграф 3 от Регламента за общоприложимите разпоредби.